Document ID: 32002R0176

Kommissionens forordning (EF) nr. 176/2002
af 30. januar 2002
om suspension og åbning af toldkontingenter ved indførsel i Det Europæiske Fællesskab af visse forarbejdede landbrugsprodukter med oprindelse i Litauen og om ændring af forordning (EF) nr. 1477/2000
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 7, stk. 2,
under henvisning til Rådets afgørelse 98/677/EF af 18. maj 1998 om indgåelse af en protokol om tilpasning af handelsaspekterne i Europaaftalen mellem De Europæiske Fællesskaber og deres medlemsstater på den ene side og Republikken Litauen på den anden side for at tage hensyn til Republikken Finlands, Kongeriget Sveriges og Republikken Østrigs tiltrædelse af Den Europæiske Union og resultaterne af landbrugsforhandlingerne under Uruguay-runden, også forbedringerne af den eksisterende præferenceordning(3), særlig artikel 2, og
ud fra følgende betragtninger:
(1) Ved Kommissionens forordning (EF) nr. 119/2002(4) åbnes der for 2002 toldkontingenter gældende for indførsel til Fællesskabet af produkter med oprindelse i Litauen.
(2) Ved Kommissionens forordning (EF) nr. 1477/2000(5), senest ændret ved forordning (EF) nr. 2106/2001(6), fastsættes de nedsatte landbrugselementer og den tillægstold, som i henhold til Europaaftalerne skal anvendes fra den 1. juli 2000 ved indførsel til Fællesskabet af varer henhørende under forordning (EF) nr. 3448/93.
(3) Ved afgørelse nr. 5/2001 truffet af Associeringsrådet EU-Litauen ændres protokol 2 til Europaaftalen. Ved nævnte afgørelse ændres toldkontingentmængden og systemet til beregning af de nedsatte landbrugselementer og tillægstolden. Den træder i kraft den 1. februar 2002.
(4) Anvendelsen af de kontingenter, der blev åbnet ved forordning (EF) nr. 119/2002, bør derfor suspenderes, og der bør åbnes nye årlige kontingenter som fastsat i bilag I til protokol 2. I betragtning af, at disse årlige kontingenter først kan åbnes fra den 1. februar 2002, bør de for 2002 nedsættes i forhold til den allerede forløbne periode. Samtidig bør de nedsatte landbrugselementer og tillægstolden som fastsat i forordning (EF) nr. 1477/2000 ophæves.
(5) I Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(7), senest ændret ved forordning (EF) nr. 993/2001(8), er der foretaget en kodificering af bestemmelserne om forvaltning af toldkontingenter, der skal anvendes i kronologisk rækkefølge efter datoerne for antagelse af angivelserne om overgang til fri omsætning.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med forarbejdede Landbrugsprodukter uden for Bilag I -
UDSTEDT FØLGENDE FORORDNING:
Artikel 1
Anvendelsen af de toldkontingenter, der blev åbnet ved bilaget til forordning (EF) nr. 119/2002, suspenderes fra den 1. februar 2002.
Artikel 2
De fællesskabstoldkontingenter for varer med oprindelse i Litauen, der er anført i bilaget til denne forordning, åbnes årligt fra den 1. januar til den 31. december. For 2002 åbnes de fra den 1. februar til den 31. december 2002.
Artikel 3
Kommissionen forvalter de i artikel 2 nævnte fællesskabstoldkontingenter efter bestemmelserne i artikel 308a, 308b og 308c i forordning (EØF) nr. 2454/93.
Artikel 4
Forordning (EF) nr. 1477/2000 ændres således:
1) I artikel 2 udgår syvende afsnit.
2) Bilag XV og XVI udgår.
Artikel 5
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. februar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. januar 2002.

Labels: 3
18